Rhodri ap Gruffudd
Rhodri ap Gruffudd, pe Roderick Fitz Griffin gouez d'ar Saozon, ganet war-dro 1230 ha marvet war-dro 1315, a oa ur priñs eus Gwynedd en XIIIvet kantved, mab da Gruffudd ap Llywelyn Fawr hag e bried Senana . Tri breur en doa: Llywelyn ap Gruffudd, Dafydd ap Gruffudd hag Owain ap Gruffudd. Div c'hoar en doa: Gwladus ferch Senana ha Margaret ferch Senana. N'ouzer ket pe an henañ pe ar yaouañ e oa.

E vuhez
Ganet e oa e deroù ar bloavezhioù 1230. E dad Gruffudd ap Llywelyn Fawr a oa mab bastard da Llywelyn Fawr, roue Gwynedd. Eus e vugaleaj n'ouzer hogos netra. Pa varvas e dad-kozh e 1240 eo gant e eontr Dafydd ap Llywelyn, lezvreur e dad, ez eas ar gurunenn ha n'eo ket gant e dad a oa ar mab henañ. Ha kenkent ar priñs Dafydd nevez da vac'hañ Gruffudd.

E varv
A-benn 1282 (ha marteze a-raok) e oa deuet Rhodri da vout perc'henn maner Bidfield e Gloucestershire. Dimezet e oa da Beatrice de Malpas, merc'h un tiegezh pinvidik eus Cheshire, ha ganti he doa prenet an domani. 
Pa varvas e bried ec'h addimezas d'ur vaouez anvet Catherine ha war-dro 1309 en doa prenet maner Tatsfield e Surrey.
Mervel a reas Rhodri war-dro 1315. 
Evel breur diwezhañ bev Llywelyn Olaf,, goude 1283, e c'hallje bezañ bet lakaet da hêr kurunenn Gwynedd, ha da Briñs Kembre kenkoulz all.

Dimeziñ ha bugale
Dimeziñ a reas div wech:
gant Beatrice, merc'h David, eus Malpas. 
gant ur vaouez anvet Catherine, peuzdianav deomp. 
Eus e eil pried en doe ur mab, Thomas ap Rhodri (marvet e 1363) a voe tad da zaou vugel:
Owain Lawgoch (marvet e 1378). 
Katherine, a zimezas da Gruffydd ap Gwenwynwyn, a oa eus an tiegezh De La Pole.

Levrlennadur 
Spencer Smith, "The end of The House of Gwynedd: Excavation of a Medieval Welsh Manor Complex in Tatsfield, Surrey". 

Ganedigezhioù ar bloavezhioù 1230
Marvioù 1315
Rouaned Gwynedd
Istor Kembre
Istor Kembre en XIIIvet kantved